《酬江总诗》
南北朝·刘之遴

上位居崇礼，寺署邻栖息。忌闻晓驺唱，每畏晨光赩。

高谈意未穷，晤对赏无极。探志共遨游，休沐忘退食。

曷用销鄙吝，枉趾觏颜色。上下数千载，扬榷吐胸臆。

作者简介：（477—548）南朝梁南阳涅阳人，字思贞。刘虬子。少能属文，为沈约、任昉所重。起家宁朔主簿，辟为太学博士。博览群书，曾校《汉书》，释《左传》。历都官尚书、太常卿。侯景乱，避难还乡，湘东王萧绎嫉其才学，密送药杀之。有文集五十卷。